b'\n_START_ARTICLE_\nHai\xc4\x8dio kreol\xc5\xb3 kalba\n_START_SECTION_\nNaudojimas u\xc5\xbe Hai\xc4\x8dio rib\xc5\xb3\n_START_PARAGRAPH_\nHai\xc4\x8dio kreol\xc5\xb3 kalba yra naudojama tarp Hai\xc4\x8dio emigrant\xc5\xb3, kuri\xc5\xb3 itin daug JAV ir Kanadoje. Daugiausiai paplit\xc4\x99 Monrealyje, Kvebeke, Niujorke, Bostone, Majamyje, Fort Loderdeile ir Palmby\xc4\x8de. Vietin\xc4\x97s miest\xc5\xb3 vald\xc5\xbeios suteikia Hai\xc4\x8dio emigrantams galimyb\xc4\x97s mokytis, gauti ir pildyti dokumentus Hai\xc4\x8dio kreol\xc5\xb3 kalba. \xc5\xa0ia kalba yra u\xc5\xbera\xc5\xa1\xc5\xb3 metro stotyse. \xc5\xa0iaur\xc4\x97s Amerikoje \xc5\xa1ia kalba \xc4\xafkurtas tarptautinis daugialyp\xc4\x97s terp\xc4\x97s tinklas. Veikia televizijos kanalas HTN ir AM radijas._NEWLINE_Hai\xc4\x8dio kreol\xc5\xb3 kalbos ir kult\xc5\xabros yra mokoma daugelyje JAV ir Baham\xc5\xb3 koled\xc5\xbeuose._NEWLINE_Hai\xc4\x8dio kreol\xc5\xb3 kalba yra antra pagal labiausiai paplitusias kalbas Kuboje. J\xc4\x85 vartoja apie 300 000 imigrant\xc5\xb3 i\xc5\xa1 Hai\xc4\x8dio. Taip pat kai kuriose Kubos bendruomen\xc4\x97se daug\xc4\x97ja \xc5\xa1ia kalba \xc5\xa1nekan\xc4\x8di\xc5\xb3 vietini\xc5\xb3 gyventoj\xc5\xb3. Apie 150 000 \xc5\xbemoni\xc5\xb3 kalba \xc5\xa1ia kalba kaimynin\xc4\x97je Dominikos Respublikoje.'